ན་མོ་ཨཱརྱ་ཏཱ་རེ། རྗེ་བཙུན་མ་སྒྲོལ་མ་དཀར་མོ་བསྒྲུབ་པར་འདོད་པས་
སེམས་ཅན་
སྐྱབས་འགྲོ་སེམས་བསྐྱེད་ཚད་མེད་བཞི་བསྒོམ་པ་སྔོན་དུ་བཏང་།
ཐམས་ཅད་ཀྱི་དོན་དུ་མྱུར་བ་མྱུར་བར་སངས་རྒྱས་ཀྱི་གོ་འཕང་ཐོབ་པར་བྱ། དེའི་
ཕྱིར་དུ་རྗེ་བཙུན་མ་སྒྲོལ་མ་བསྒྲུབ་པར་བྱའོ་སྙམ་དུ་བསམ། རང་རྗེ་བཙུན་མར་
གསལ་བའི་ཐུགས་ཀའི་ཏཾ་ཡིག་དཀར་པོའི་འོད་ཟེར་གྱིས། བདེ་བ་ཅན་དང་པོ་ཏ་
ལ་སོགས་ནས་བླ་མ་དང་གཉིས་སུ་མེད་པའི་རྗེ་བཙུན་མ་སྒྲོལ་མའི་ལྷ་ཚོགས་སྤྱན་་་་་
དྲངས། འོད་ཟེར་རང་གི་སྙིང་གར་ཐིམ། རྗེ་བཙུན་འཕགས་མ་སྒྲོལ་མ་དང་།
256

ཞེས་པ་ནས། འདྲེན་པའི་དཔལ་དུ་བདག་གྱུར་ཅིག །ཅེས་པའི་བར་དང་། དཀོན་
མཆོག་གསུམ་ལ་བདག་སྐྱབས་མཆི།
།ཞེས་པ་ནས་འགྲོ་ལ་ཕན་ཕྱིར་སངས་རྒྱས་
མྱུར་འགྲུབ་ཤོག །ཅེས་པའི་བར་བརྗོད། ཚོགས་ཞིང་རང་གནས་སུ་གཤེགས་པར་
གྱུར། ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། སྟོང་པ་ཉིད་དུ་གྱུར། སྟོང་པའི་
ངང་ལས་རྡོ་རྗེའི་ས་གཞི།
ར་གུར་བླ་བྲེ་མེ་རི་དང་བཅས་པའི་དབུས་སུ་པཾ་ལས་
པད་དཀར། ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཏཾ་ཡིག་དཀར་པོ་ལས་ཨུཏྤ་ལ་
ཏཾ་གྱིས་མཚན་པ། དེ་ལས་འོད་ཟེར་འཕྲོས། དོན་གཉིས་བྱས། ཚུར་འདུས།
ཡོངས་སུ་གྱུར་པ་ལས། ང་ཉིད་བཅོམ་ལྡན་འདས་འཕགས་མ་སྒྲོལ་མ་སྐུ་མདོག་
དཀར་མོ་ཞལ་གཅིག་ཕྱག་གཉིས་མ། གཞོན་ནུ་ལང་ཚོ་བཅུ་དྲུག་ལོན་པའི་ཉམས་
ཅན། ཕྱག་གཡས་མཆོག་སྦྱིན་དང་གཡོན་དཀོན་མཆོག་གསུམ་མཚོན་པའི་ཕྱག་རྒྱ་
ཅན། ཕྱག་གཉིས་ཨུཏྤ་ལ་སྔོན་པོས་མཛེས་པ། ཞི་ཞིང་འཛུམ་པའི་ཉམས་ཅན།
དཔྲལ་བའི་དབུས་ན་ཡེ་ཤེས་ཀྱི་སྤྱན་དང་། ཕྱག་ཞབས་ཀྱི་མཐིལ་ན་རྣམ་ཐར་སྒོ་
བཞི་མཚོན་པའི་སྤྱན་བཞི་མངའ་བ། དབུ་སྐྲ་རལ་པ་ཕྱེད་བཅིངས་སུ་བྱས་པའི་སྤྱི་
བོར་རིགས་ཀྱི་བདག་པོ་ཚེ་དཔག་མེད་ཀྱིས་བརྒྱན་པ། ནོར་བུ་རིན་པོ་ཆེའི་དབུ་
རྒྱན། སྙན་རྒྱན། མགུལ་རྒྱན། ཕྱག་གདུབ། ཞབས་གདུབ། སྐ་རགས། དོ་ཤལ་ལ་
སོགས་པའི་རྒྱན་སྣ་ཚོགས་པས་བརྒྱན་པ། ལྷ་རྫས་ཀྱི་དར་གྱི་སྟོད་གཡོགས་སྨད་
གཡོགས་ག་ཤལ་འཆང་བ། མཚན་དང་དཔེ་བྱད་བཟང་པོས་མཛེས་པ། ཟླ་བའི་
འོད་ཀྱི་རྒྱབ་ཡོལ་ཅན། རྡོ་རྗེའི་སྐྱིལ་ཀྲུང་གིས་བཞུགས་པའི་སྤྱི་བོར་ཨོཾ་དཀར་པོ།
མགྲིན་པར་ཨཱཿདམར་པོ། ཐུགས་ཀར་ཟླ་གདན་ལ་ཏཾ་ཡིག་དཀར་པོ་ཧཱུཾ་སྔོན་པོས་
མཚན་པ། ཐུགས་ཀའི་ཧཱུཾ་ལས་འོད་ཟེར་འཕྲོས། རང་འདྲའི་ཡེ་ཤེས་པ་དབང་ལྷ་
དང་བཅས་པ་སྤྱན་དྲངས།
ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨེ་ཧྱ་ཧི་ཛཿཧཱུྃ་བཾ་ཧོཿ དམ་ཚིག་པ་དང་གཉིས་
སུ་མེད་པར་གྱུར། དབང་གི་ལྷས་དབང་བསྐུར། ཆུ་ལྷག་མ་ཡར་ལུང་། རིགས་
257

བདག་ཚེ་དཔག་མེད་དང་དབྱེར་མེད་དུ་འདྲེས་པས་དབུ་བརྒྱན་པར་གྱུར། མཆོད་
།
པ་རྣམས་བྱ་སྤྱོད་ལྟར་བསངས། སྦྱངས། བྱིན་གྱིས་བརླབས་ལ། ཨོཾ་ཨཱརྱ་ཏཱ་རེ་ས་
པ་རི་ཝཱ་ར་ཨཉྙཾ་སོགས་ཀྱིས་མཆོད། དུས་གསུམ་རྒྱལ་བའི་འཕྲིན་ལས་གཅིག་བསྡུས་
ནས། །རབ་མཛེས་ལྷ་མོའི་གཟུགས་སུ་ཤར་བ་གང་། །དྲན་པས་ཚེ་དང་ཡེ་ཤེས་
མཆོག་སྩོལ་བའི། །བཅོམ་ལྡན་སྒྲོལ་མ་ཡུམ་ལ་ཕྱག་འཚལ་ལོ། །དེ་ནས་རང་རྗེ་
བཙུན་མར་གསལ་བའི་ཐུགས་ཀའི་སྔགས་ཕྲེང་ལས་འོད་ཟེར་འཕྲོས། སེམས་ཅན་
ཐམས་ཅད་ཀྱི་སྡིག་སྒྲིབ་སྦྱངས། འཕགས་མའི་གོ་འཕང་ལ་བཀོད། སྣོད་བཅུད་
ཐམས་ཅད་ཀྱི་ཡོན་ཏན་དང་སངས་རྒྱས་བྱང་སེམས་ཞི་ཁྲོ་རབ་འབྱམས་རྣམས་ཀྱི་་་
ཐུགས་རྗེ་བྱིན་རླབས་མ་ལུས་པ་འཆི་མེད་ཚེའི་བདུད་རྩིའི་རྣམ་པར་བཀུག སྤྱི་བོའི་
ཐིམ་པ་ལས་བདུད་རྩིའི་རྒྱུན་
ཚེ་དཔག་མེད་ཀྱི་སྐུ་དང་ཕྱག་གི་བུམ་པར་ཐིམ།
བབས། རང་གི་སྤྱི་བོ་ནས་ཞུགས། ལུས་ཐམས་ཅད་འཆི་མེད་ཚེའི་བདུད་རྩིའི་རྒྱུན་
གྱིས་གང༌། ཚེ་དང་བསོད་ནམས་ཐམས་ཅད་འཕེལ་ཞིང་རྒྱས། འཆི་མེད་ཚེའི་
དངོས་གྲུབ་ཐོབ་པར་བསམས་ཏེ། ཨོཾ་ཏཱ་རེ་ཏཱཏྟཱ་རེ་ཏུ་རེ་མ་མ་ཨཱ་ཡུཿཔུཎྚི་ཀུ་རུ་སྭཱཧཱ།
ཞེས་ཅི་ནུས་བཟླ། མཇུག་ཏུ། དགེ་བ་འདི་ཡིས་མྱུར་དུ་བདག །འཕགས་མ་སྒྲོལ་
མ་འགྲུབ་གྱུར་ནས། ཞེས་སོགས་བསྔོ་བ་དང་སྨོན་ལམ་དང་ཤིས་བརྗོད་ཀྱིས་བརྒྱན་
པར་བྱ། ཐུན་མཐར་གཏོར་མ་འབུལ་ན། དཀར་གཏོར་གཙང་མ་བཤམས་ལ།
བསངས། སྦྱངས། བྱིན་གྱིས་བརླབས། རང་གི་ཐུགས་ཀའི་འོད་ཟེར་གྱིས་རྒྱལ་
ཡུམ་སྒྲོལ་མ་ལ་སངས་རྒྱས་བྱང་སེམས་ཡེ་ཤེས་པའི་འཁོར་གྱིས་བསྐོར་བ་སྤྱན་་
དྲངས་པའི་ལྗགས་འོད་ཟེར་གྱི་སྦུ་གུས་དྲངས་ཏེ་གསོལ་བར་བསམས་ལ།
ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨེ་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་བདུན་
ནམ་གསུམ་གྱིས་ཕུལ། མཉྙཾ་སོགས་ཀྱིས་མཆོད་ཅིང་སྔར་ལྟར་བསྟོད། འདོད་དོན་
ལ་གསོལ་བ་གདབ། བཟོད་པར་གསོལ་ཏེ་གཤེགས་པར་བྱའོ། །དེ་ལྟར་ཉམས་སུ་
བླང ས ་ པ ས ་ ག ན ས ་ སྐ བ ས ་ཚེ་དང་ཤེས་རབ་བསོད་ནམས་སོགས་འཕེལ་ཞིང་།
258

མཐར་ཐུག་བདེ་བ་ཅན་དུ་སྐྱེས་ནས་མཆོག་འཐོབ་པར་འགྱུར་བས་ཕན་ཡོན་ཤིན་་་་
ཏུ་ཆེའོ། 》 །ཞེས་རྗེ་བཙུན་མ་ཡིད་བཞིན་འཁོར་ལོ་བསྒྲུབ་པའི་ཐབས་འདི་ཡང་།
དད་པ་དང་གཏོང་བ་དང་ཚུལ་ཁྲིམས་དང་རྣམ་དཔྱོད་ཕུན་སུམ་ཚོགས་པ་གྲྭ་ཚང་་
ཆོས་རྗེ་འཇམ་པའི་དབྱངས་ཀྱིས་ཡང་ཡང་ནན་ཆེར་བསྐུལ་བ་ལ་བརྟེན་ནས། སྡེ་
སྣོད་འཛིན་པ་དགེ་སློང་བློ་བཟང་ཆོས་ཀྱི་རྒྱལ་མཚན་གྱིས།
གཟིམས་ཆུང་ཡིད་དགའ་ཆོས་འཛིན་དུ་སྦྱར་བའོ། །
བཀྲ་ཤིས་ལྷུན་པོའི་